Document ID: /roh_data/filtered/fineweb-2-filterrobots_roh.jsonl.gz/43254

La protecziun da la natira cumpiglia tut l'engaschament en favur d'in svilup persistent da la cuntrada cultivada e d'ina protecziun globala da la fauna e flora spezialmain periclitada. Confederaziun e chantuna han reglà en leschas lur duairs correspundents che han la finamira da proteger ils spazis da viver da plantas ed animals, biotops e monuments natirals sco era d'elavurar inventaris e d'examinar projects che tangheschan la natira e la cuntrada (p.ex. vias, pendicularas, deponias e.u.v.). A la protecziun da la natira sa dedicheschan er instituziuns nunstatalas sco il WWF u la Pro Natura.
(Foto: S. Hofschlaeger / pixelio)